# Germanes (novel·la gràfica)

Germanes (anglès: Sisters) és una novel·la gràfica autobiogràfica publicada el 2014 per Raina Telgemeier. És la seqüela de Somriu i, al seu torn, té Guts com a continuació. Ha estat traduïda al català per Marc Donat Balcells.

## Argument

El llibre conta un llarg viatge per carretera d'estiu, de San Francisco a Colorado, per a reunir-se amb una altra part de la família. Explora en profunditat la relació entre la Raina i la seva germana petita, l'Amara. Incideix en les seves diferències, que generen problemes de convivència entre elles.

## Producció

L'autora va enviar un esborrany del guió il·lustrat de Germanes a la coprotagonista de la història tres anys abans que es publiqués per a demanar-li permís d'expressar la seva perspectiva de l'experiència que van viure. Així doncs, l'Amara va fer comentaris sobre algunes parts i va ajudar-la a elaborar un segon esborrany.
Les vinyetes van ser acolorides per Braden Lamb.

## Recepció
### Crítica professional

El llibre va rebre crítiques positives.
En una ressenya per a The New York Times, Maya Van Wagenen va descriure la història com «[una] que tots hem viscut, [...] incòmoda però transcendent» i va afegir que era «una lectura tan ràpida com divertida». Kirkus Reviews va qualificar-la «un triomf», «tan graciosa que rius en veu alta [...] i alhora seriosa i calma»; més tard, va designar-la un dels millors llibres infantils de l'any. Segons School Library Journal, «els lectors estaran molt satisfets de llegir-la». The Horn Book Magazine li va donar una puntuació espectacular el 2014.

### Premis i nominacions

El 2015, Telgemeier va rebre el premi Eisner al millor escriptor o artista per Germanes. L'obra en qüestió també va ser nominada a la llista curta de grans novel·les gràfiques per a adolescents del 2015 confeccionada per l'Associació de Serveis de Biblioteques d'Adults Joves, així com nomenada per l'Associació per al Servei de Biblioteques per a Nens el 2015 un Llibre Infantil Notable per a Lectors Mitjans.

### Altres reconeixements

El 2017, l'edició de tapa dura original en anglès va passar almenys 117 setmanes a la llista de supervendes The New York Times Best Seller list, en particular a la categoria de novel·les gràfiques de tapa dura.

## Referències

* ↑ «GERMANES (2023, ENTREDOS)» (en castellà). Tebeosfera. [Consulta: 2 abril 2023].
* ↑ «Sisters by Raina Telgemeier» (en anglès). Iowa City Public Library, 24-11-2014. [Consulta: 2 abril 2023].
* 1 2 Dueben, Alex. «Raina Telgemeier Shares the Secrets of "Sisters"» (en anglès). Comic Book Resources, 04-09-2014. [Consulta: 2 abril 2023].
* ↑ Van Wagenen, Maya «On the Road: 'Sisters,' by Raina Telgemeier». , 22-08-2014 [Consulta: 25 gener 2018].
* ↑ «Sister by Raina Telgemeier». Kirkus Reviews, 14-05-2014. [Consulta: 25 gener 2018].
* ↑ «Best Children's Books of 2014». Kirkus Reviews. Arxivat de l'original el 26 de gener 2018. [Consulta: 25 gener 2018].
* ↑ Keller, Esther. «Review: Sisters». Good Comics for Kids [blog]. School Library Journal, 21-08-2014. [Consulta: 25 gener 2018].
* ↑ Sutton, Roger (6 October 2014). «Starred reviews, November/December 2014 Horn Book Magazine». The Horn Book.
* ↑ «Eisner Awards, 2010–present» (en anglès). Convenció Internacional de Còmics de San Diego. Arxivat de l'original el 5 de setembre 2015. [Consulta: 2 abril 2023].
* ↑ «2015 Great Graphic Novels for Teens». Young Adult Library Services Association. [Consulta: 25 gener 2018].
* ↑ «2015 Notable Children's Books». Association for Library Service to Children, American Library Association. [Consulta: 25 gener 2018].
* ↑ «Best Sellers - Paperback Graphic Books». The New York Times, 29-01-2017. [Consulta: 25 gener 2018].

## Enllaços externs

* (anglès) Alverson, Brigid. «In 'Sisters,' Raina Telgemeier captures small details of family life». Comic Book Resources, 25-08-2014.